న్యూఢిల్లీ : కశ్మీరులో అల్లర్లను రెచ్చగొట్టేందుకు పాకిస్థాన్ చేస్తున్న కుట్రలు ఒక్కొక్కటి బయటపడుతున్నాయి. నిఘా వర్గాలు వెల్లడించిన సమాచారం ప్రకారం కశ్మీరు వేర్పాటువాదులకు పాకిస్థాన్ ఇంటర్ సర్వీసెస్ ఇంటెలిజెన్స్ (ఐఎస్ఐ) రూ.800 కోట్లు పంపించింది. కశ్మీరు లోయలో సంక్షోభాన్ని మరింత రెచ్చగొట్టేందుకు సయ్యద్ అలీ షా గిలానీ, అసియా ఆంద్రబి సహా అనేకమందికి వేర్వేరు మార్గాల్లో ఈ సొమ్మును పంపించింది. 2016 నవంబరులో రూ.500, రూ.1,000 నోట్లను రద్దు చేసిన తర్వాత ఈ ధన ప్రవాహ వేగం కాస్త తగ్గింది. వేర్పాటువాదులు ఈ సొమ్మును ఉపయోగించి రాళ్ళు, పెట్రోలు బాంబులు విసిరేందుకు యువతను నియమిస్తున్నారు. గత ఏడాది జూలైకి ముందే లోయలో తిరుగుబాటును లేవనెత్తేందుకు పాకిస్థాన్ ప్రయత్నించింది. హిజ్బుల్ ముజాహిదీన్ ఉగ్రవాది బుర్హాన్ వనీ ఎన్కౌంటర్ లోయలో తిరుగుబాటును ఎగదోసేందుకు ఐఎస్ఐకి దోహదపడింది. పాకిస్థాన్ ఆక్రమిత కశ్మీరులో ఉన్న ఉగ్రవాదుల శిబిరాల నుంచి భారతదేశంలో అక్రమంగా చొరబడే ఉగ్రవాదుల ద్వారా అధిక మొత్తంలో నిధులు వేర్పాటువాదులకు అందాయి. హవాలా మార్గంలో కూడా వీరికి నిదులు చేరాయి. ఈ నిధులను భారతదేశానికి, భద్రతా దళాలకు వ్యతిరేకంగా ప్రజల్లో సెంటిమెంట్నను రెచ్చగొట్టేందుకు కూడా ఉపయోగిస్తున్నారు.
newdhilly : kashmeerulo allarlanu rechagottenduku pakisthan chestunna kutralu okkokkati bayatapadutunnaayi. nigha vargaalu velladinchina samacharam prakaaram kashmeeru verpaatuvaadulaku pakisthan inter survices inteligens (isi) roo.800 kotlu pampinchindi. kashmeeru loyalo sankshobhaanni marinta rechagottenduku sayyad aly shaa gilani, asia aandrabi sahaa anekamandiki ververu maargaallo ee sommunu pampinchindi. 2016 navambarulo roo.500, roo.1,000 notlanu raddu chesina tarvaata ee dhana pravaha vegam kaasta taggindi. vaerpaatuvaadulu ee sommunu upayoginchi raallu, petrolu bambulu visirenduku yuvatanu niyamistunnaaru. gatha edaadi juulaiki munde loyalo tirugubaatunu levanettenduku pakisthan prayatninchindi. hizbul mujahidin ugravaadi burhan vanee encounter loyalo tirugubaatunu egadosenduku isik dohadapadindi. pakisthan aakramita kashmeerulo unna ugravaadula sibirala nunchi bhaaratadesamlo akramamgaa chorabade ugravaadula dwara adhika mottamlo nidhulu verpaatuvaadulaku andaayi. hawala maargamlo kuudaa veeriki nidulu cherayi. ee nidhulanu bhaaratadesaaniki, bhadrata dalaalaku vyatirekamgaa prajallo centimentnanu rechagottenduku kuudaa upayogistunnaru.